Мәсеттә вәғәздәре, сәхәбәләре менән кәңәштәре ваҡытында ла пәйғәмбәр ауыҙынан шундай тапҡыр һәм итәғәтле һүҙ-өндәмәләрҙе йыш ишетергә мөмкин булған, тиҙәр өммәттәре. Хоҙайҙың бәхете оҙайлы. Өммәтленең өмөтө оло. Әлеге яңы мәсетендә вәғәздәрен ул урталағы бағана янында баҫып һөйләр булған. Ҡыҙыҡһыныусы халыҡ күбәйә башлағас, бер нисә баҫҡыслы, бейек ултырмалы мөнбәр яһатып, шунан иркенләберәк, дәртләнеп һөйләр булып киткән. Был бағана һәм мөнбәр үҙе риүәйәттәр менән уратылып, тарихтарға уҡ инеп ҡалған.